Før behandling:Du må komme til timen uten øyesminke og linser (også uten foundation/pudder under øynene og på øyelokket).Ikke drikk kaffe eller koffeinholdig drikke rett før timen da dette vil gjøre øynene dine svært urolig og det kan gå utover resultatet.
Under behandling:Når behandlingen er i gang, så er det viktig at du snakker minst mulig og at du holder øynene dine lukket. Snakking eller bevegelser i ansiktet gjør at øyepadsene som dekker de nedre vippene flytter på seg, som fører til irriterte øyne som blir røde. Det er ikke farlig, men vi vil unngå irriterte og røde øyne så godt som mulig.Du kan ikke bruke tyggegummi under behandling, da tygging får ansiktet ditt til å bevege seg.
Etter behandling er det viktig at du følger punktene under.De 3 første timene etter du forlater salongen er de mest kritiske timene, hvor du som kunde selv påvirker hvor lenge vippeextensions skal vare:
Hold deg unna alle produkter som inneholder mye olje
Ikke plukk og dra i vippene eller ikke gni øyneneDenne type friksjon og behandling av øynene dine vil få vippeextensions til å løsne og falle av. Ta minst mulig på vippene. Dersom du klarer det, så sov på ryggen om natten. Eventuelt kjøp silkeputetrekk som vil gi mindre friksjon og som også er gunstig for hud og hår.
Husk å rense øynene daglig med rens som du kjøper hos din vippeteknikerRenser du ikke vippene dine hver kveld, så vil du miste vippeextensions etter relativt kort tid og i verste fall risikerer du øyesykdommer eller øyeinfeksjoner som følge av dårlig hygiene.Har du oljete hud, så kan du rense vippene både morgen og kveld. Naturlig olje fra huden vår forårsaker dårlig holdbarhet, dersom vi ikke er flinke til å rense vippene hver dag.I tillegg bør du rense vippene etter trening, etter bad (klorvann/saltvann) og etter man har grått.
Ikke bruk maskara og flytende eyelinerDu ødelegger vippeextensions dersom du bruker maskara og eyeliner. Disse produktene fester seg i vippene og du klarer ikke å fjerne de med vanlig rens.Salonger selger både maskara og flytende eyeliner som er spesialtilpasset vippeextensions.De fleste maskaraer og flytende eyelinere man får kjøpt i butikker har ingredienser som vil få vippeextensions til å falle av.Du kan bruke kajal/blyant og øyenskygge.
Ikke bruk vippetang.Bruk av denne vil ødelegge vippeextensions og også dine egne vipper.